CELEX: 62020TN0546
Language: da
Date: 2020-09-02 00:00:00
Title: Sag T-546/20: Sag anlagt den 2. september 2020 — Sopra Steria Benelux og Unisys Belgium mod Kommissionen

26.10.2020   
            
            
               DA
            
            
               Den Europæiske Unions Tidende
            
            
               C 359/12
            
         
      Sag anlagt den 2. september 2020 — Sopra Steria Benelux og Unisys Belgium mod Kommissionen
      (Sag T-546/20)
      (2020/C 359/17)
      Processprog: fransk
      
         Parter
      
      
         Sagsøgere: Sopra Steria Benelux (Ixelles, Belgien) og Unisys Belgium (Machelen, Belgien) (ved advokaterne L. Masson og G. Tilman)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Annullation af afgørelsen truffet af Europa-Kommissionen i forbindelse med et offentligt udbud offentliggjort under referencen TAXUD/2019/OP/0006 og benævnt »CCN-Evolution: Specification, development, maintenance and 3rd level support of TAXUD IT platforms — Lot A: Evolution services for the CCN/CSI Platform«:
                  
                              —
                           
                           
                              om at afslå tilbuddet fra det af sagsagsøgerne oprettede konsortium,
                           
                        
                              —
                           
                           
                              om at tildele markedet til konsortium ARHS-IBM.
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført to anbringender.
      
                  1.
               
               
                  Første anbringende dels om tilsidesættelse af artikel 23 i bilag I til Europa-Parlamentets og Rådets forordning (EU, Euratom) 2018/1046 af 18. juli 2018 om de finansielle regler vedrørende Unionens almindelige budget, om ændring af forordning (EU) nr. 1296/2013, (EU) nr. 1301/2013, (EU) nr. 1303/2013, (EU) nr. 1304/2013, (EU) nr. 1309/2013, (EU) nr. 1316/2013, (EU) nr. 223/2014, (EU) nr. 283/2014 og afgørelse nr. 541/2014/EU og om ophævelse af forordning (EU, Euratom) nr. 966/2012 (EUT 2018, L 193, s. 1). Dels vedrører dette anbringende anlæggelse af et åbenbart urigtigt skøn:
                  
                              —
                           
                           
                              for så vidt som Kommissionen ikke kontrollerede tilslagsmodtagerens unormale priser,
                           
                        
                              —
                           
                           
                              for så vidt som Kommissionen ikke overvejede tilslagsmodtagerens unormalt lave tilbud.
                           
                        
            
                  2.
               
               
                  Andet anbringende om tilsidesættelse af begrundelsespligten, navnlig indeholdt i artikel 41 i Den Europæiske Unions charter om grundlæggende rettigheder, for så vidt som Kommissionen ikke i tilstrækkeligt omfang begrundede afgørelsen om ikke at anse tilslagsmodtagerens tilbud for at være unormalt lavt.